**Κόνιτσα 12/03/2020**

**ΔΕΛΤΙΟ ΤΥΠΟΥ**

Ο Δήμος Κόνιτσας στην Πρεμετή στην 3η Συνάντηση του έργου με τίτλο «Ανάπτυξη και προώθηση του extreme tourism στη διασυνοριακή περιοχή Ελλάδα – Αλβανία» με ακρωνύμιο “EX.TOUR”

Ο Δήμος Κόνιτσας, στα πλαίσια του έργου με τίτλο «Ανάπτυξη και προώθηση του extreme tourism στη διασυνοριακή περιοχή Ελλάδα- Αλβανία» με ακρωνύμιο «ΕΧ.TOUR» και συμμετέχοντες εταίρους την Περιφέρεια Ηπείρου, το Δήμο Κόνιτσας και το Δήμο Πρεμετής, συμμετείχε στην 3η Συνάντηση του έργου που πραγματοποιήθηκε στην Πρεμετή την Πέμπτη 27 Φεβρουαρίου 2020.

Στη συνάντηση παραβρέθηκαν εκπρόσωποι όλων των εταίρων, μεταξύ των οποίων οι Δήμαρχοι Πρεμετής Alma Hoxha και Κόνιτσας Νικόλαος Εξάρχου, η Αντιδήμαρχος Πρεμετής και ο Αντιδήμαρχος Κόνιτσας Δημήτριος Χήρας, η ειδική συνεργάτης του Δημάρχου Κόνιτσας Πελαγία Καρατζήμου, εκ μέρους της Περιφέρειας Ηπείρου η Αγνή Αναστασέλου, ο Ευάγγελος Τσιάρας και ο Σύμβουλος έργου της Περιφέρειας Αντώνης Τσολακούδης, οι Σύμβουλοι Έργου του Δήμου Πρεμετής Άλκης Πουλής και Denisa Mamillo και οι Σύμβουλοι Έργου του Δήμου Κόνιτσας Αμανάτιος Κυβεντίδης και Βασιλική Μπέσιου. Έγινε ενημέρωση για την έως τώρα εξέλιξη του έργου από την κάθε πλευρά ξεχωριστά, καθώς και για τα επόμενα βήματα μέχρι την ολοκλήρωση του προγράμματος.

Δράσεις του Δήμου Κόνιτσας που προβλέπονται στα πλαίσια του προγράμματος:

1. Δημιουργία αναρριχητικών πεδίων στο Δήμο Κόνιτσας-> έχει δημοπρατηθεί και αναμένεται η συμβασιοποίηση.
2. Μελέτη - συγγραφή δομημένων εκπαιδευτικών προγραμμάτων -> ετοιμάζονται τα τεύχη δημοπράτησης.
3. Διοργάνωση summer camp στο χώρο της Αναγνωστοπουλείου Σχολής -> θα πραγματοποιηθεί περίπου στα τέλη Αυγούστου 2020.

Στη συνάντηση τέθηκαν θέματα κοινού ενδιαφέροντος, σε συνέχεια της αδελφοποίησης των δύο Δήμων από το έτος 2012, όπως κοινές πολιτιστικές δράσεις, αλλά κυρίως η βελτίωση του οδικού δικτύου από το τελωνείο της Μέρτζανης μέχρι την Πρεμετή.

Ο Δήμος Κόνιτσας εκφράζει τις ευχαριστίες του προς τους συμμετέχοντες εταίρους και κυρίως στο Δήμο Πρεμετής και τη Δήμαρχο Alma Hoxha για τη φιλοξενία και τη συνεργασία.